Updated on by
राजधानी दिल्ली में आज गुरुवार को जामिया से राजघाट तक सीएए के विरोध में मार्च निकाला जा रहा था। यूनिवर्सिटी इलाके में सीएए के विरोध प्रदर्शन के दौरान एक युवक ने ये कहते हुए गोली चला दी कि आओ मैं सबको देता हूं आजादी। उसकी की गोली से मार्च में शामिल जामिया का एक छात्र घायल हो गया है। उसको होली फैमिली हॉस्पिटल में भर्ती कराया गया है।
दिल्ली पुलिस ने गोली चलाने वाले शख्स को गिरफ्तार कर लिया है। शख्स के पास से पिस्टल बरामद कर ली गई है। पुलिस का कहना है कि मामले की जांच कर रहे हैं। गोली चलाने वाला शख्स कैमरे में कैद हो गया है। विडियो में शख्स को पिस्टल निकालते और गोली चलाते देखा जा सकता है। अभी यह साफ नहीं हो पाया है कि गोली चलाने वाला कौन है। जानकारी के मुताबिक यह शख्स कह रहा था कि मैं दूंगा सबको आजादी. बताया जा रहा है कि इस युवक के हाथ में एक देसी कट्टा था। दिल्ली पुलिस गोलीबारी की इस घटना की जांच कर रही है।
बताया जाता है कि दिल्ली पुलिस ने छात्रों को यह मार्च निकालने की इजाजत नहीं दी थी इसके बाद भी छात्र सड़कों पर उतरे थे। छात्रों का मार्च जैसे ही पुलिस बैरिकैडिंग के पास पहुंचा तभी यह शख्स वहां पहुंच गया। उसके हाथ में पिस्टल थी।